**Fundargerð Hollvinasamtaka haldin í Tangahúsinu að Borðeyri 22. mars 2010**

Mættir eru á fundinn;

* Heiðar Gunnarsson
* Jón Lárusson
* Ingibjörg Rósa Auðunsdóttir
* Bjarni Benediktsson

Efni fundarins;

* Heimasíðan
* Aðalfundur í sumar og tiltektardagur

Fyrirliggur uppkast í tveim útgáfum að heimasíðu. Búið er að taka lénið [www.borðeyri.is](http://www.borðeyri.is).

Samþykkt var að halda áfram með vinnuna útfrá þeirri tillögu sem kom í seinna útgáfunni. Vilji er til að vera með að minsta kosti eina gamla mynd á forsíðu og jafnframt gestabók.

Hugmynd er líka að vera með hlekki úr forsíðunni inná ítarefni (lexicon).

Hugmyndi er að koma síðunni í loftið sem fyrst hljóðlega og vinna í henni þar til að bæta. Á síðari stigum yrði svo formleg opnun þar sem reynt væri að ná í einhverja umfjöllun eins og á strandir.is.

Rætt var um verkefni sem hægt væri að taka fyrir á tiltektardegi. Setja blóm í ker, bera á borðið og stólana, hreinsa fjöruna, slá kantana, laga sætið á traktornum, hlúa að trjánum fyrir ofan tjaldstæðið. Rætt var um eignarhald á korngeymslunni með það í huga að taka húsið í fóstur. Eftir umræðu kom fram að húsið er í einkaeign og því var sú hugmynd lögð til hliðar.

Ákveðið er að halda tiltektaraðalfundargrillöl dag 19 júní. Auglýsa þarf fundinn með 7 daga fyrirvara.

Samþykkt var að Hollvinir leggi til grillið og gestir kæmu sjálfir með fóðrið.

Fundi slitið 22:10